**Kauno rajono savivaldybės administracijos**

**Kultūros, švietimo ir sporto skyriaus ukrainiečių vaikų priėmimo tvarka**

2022-03-01

1. Ukrainiečiai, atvykę į Lietuvą, konkrečiai į Kauno rajoną, ir norintys leisti vaikus į Kauno rajono mokyklas ar darželius:
	1. Tėvai turi registruotis ir teikti prašymą Kauno rajono Kultūros, švietimo ir sporto skyriui. Kontaktinis asmuo vedėjo pavaduotoja (ugdymui) Jolanta Jankauskienė tel. (+37037) 799555, mob. +37065290379, e-mail: jolanta.jankauskiene@krs.lt,
	2. gali tiesiogiai kreiptis į Švietimo, mokslo ir sporto ministeriją, kuri nukreips į Kauno rajono Kultūros, švietimo ir sporto skyrių.
	3. gali tiesiogiai kreiptis į švietimo įstaigą, kuri nukreips į Kauno rajono Kultūros, švietimo ir sporto skyrių,
	4. ukrainiečių prašoma dėl vaikų ugdymo kreiptis per 3 mėnesius. Jei nesikreips ir savivaldybė ar seniūnija turės informacijos apie atvykusius ukrainiečius, kurių vaikai nelanko švietimo įstaigų, siūloma seniūnijai ar švietimo įstaigai padrąsinti ir paraginti ukrainiečius kreiptis į Kauno rajono Kultūros, švietimo ir sporto skyrių.
2. Kauno rajono Kultūros, švietimo ir sporto skyriuje sudaryta Speciali vaikų priėmimo komisija: pirmininkė Jolanta Jankauskienė, nariai: Jūratė Chudinskienė, Asta Simanauskienė, Rima Kuktienė (Karmėlavos Balio Buračo gimnazijos direktorė), kuri:
	1. registruos visus į Kauno rajoną atvykusius ukrainiečių vaikus,
	2. sudarys bendrą vaikų registrą,
	3. įvertinusi pasirengimą ir situaciją nukreips į konkrečią Kauno rajono ugdymo įstaigą,
3. Ugdymo įstaiga, į kurią bus nukreipti ukrainiečių vaikai, privalės priimti tuos vaikus ir juos ugdyti:
	1. Registruoti vaikus į ŠMSM Mokinių registrą (jau sudaryta atskira skiltis),
	2. sudaryti išlyginamąsias klases – ne didesnes nei 15 asmenų grupė, kuri turės 20-25 pamokų per savaitę. Reikės pagal poreikį parengti Kauno rajono savivaldybės tarybos sprendimą,
	3. sudaryti išlyginamąsias grupes – ne didesnes nei 4 asmenų grupė, kuri turės 20 pamokų per savaitę. Reikės pagal poreikį parengti Kauno rajono savivaldybės tarybos sprendimą,
	4. mokyti vaikus pagal Lietuvių kalbos užsieniečiams programą, kuri paskelbta portale e.mokykla.lt,
	5. rekomenduojama užsienio kalbos ir kitų lavinamųjų dalykų pamokas vesti kartu su lietuvių vaikais,
	6. organizuoti popamokinį ukrainiečių vaikų užimtumą neformaliojo vaikų švietimo būreliuose ir NVŠ veiklose (šią veiklą koordinuos Speciali vaikų priėmimo komisija)
4. Konsultacijas kaip dirbti švietimo įstaigoms teiks Karmėlavos Balio Buračo gimnazija, kuri yra Lietuvos mokyklų, dirbančių su grįžtančiais vaikais tinkle narė ir Vilniaus Lietuvių namai.
5. Švietimo, mokslo ir sporto ministerija pateikė elektronines nuorodas į ukrainiečių vaikų mokymui skirtus mokymosi šaltinius, mokymo priemones ir metodinę medžiagą.
6. Ukrainiečių vaikams turi būti organizuojamas nemokamas maitinimas pagal Nemokamo maitinimo tvarkos aprašą. Nemokamą maitinimą koordinuos savivaldybės nemokamo maitinimo komisija. Tikslines lėšas skirs ŠMSM. Kontaktinis asmuo Žydra Narbutienė, Kultūros, švietimo ir sporto skyriaus vyriausioji specialistė, Tel.: +370 37 79 86 06, mob. +370 614 88275, e-mail: zydra.narbutiene@krs.lt
7. Ukrainiečių vaikams turi būti organizuojamas nemokamas pavėžėjimas į ir iš švietimo įstaigos pagal Mokinių pavėžėjimo tvarkos aprašą. Tikslines lėšas tikėtina skirs ŠMSM. Pavėžėjimą kontaktinis asmuo Skaidra Katilienė, Kauno rajono savivaldybės administracijos Kultūros, švietimo ir sporto skyriaus vyr. specialistė tel. +370 37 332714 mob. +370 64013763, e-mail: skaidra.katiliene@krs.lt
8. Ukrainiečių vaikams turi būti teikiamašvietimo pagalba kalbinei ir kultūrinei integracijai:
	1. Psichologinę pagalbą adaptacijos laikotarpiu teiks švietimo įstaigos, kurioje mokosi vaikai, psichologai ir Kauno rajono Pedagoginė psichologinė tarnyba, kontaktinis asmuo Dalius Balčiūnas tel. +370682 36419, e-mail: infovad@kaunorppt.lt,
	2. Profesionalią pagalbą mokantis kalbos ir įveikiant spragas teiks švietimo įstaigos, kurioje mokosi vaikai, pagalbos mokiniui specialistai ir pedagogai. Koordinuos švietimo įstaigos Vaiko gerovės komisija. Konsultacijas teiks Kauno rajono Pedagoginė psichologinė tarnyba, kontaktinis asmuo Dalius Balčiūnas tel. +370682 36419, e-mail: infovad@kaunorppt.lt ir Renata Valaitytė-Ramuckienė, Kultūros, švietimo ir sporto skyriaus vyriausioji specialistė, Tel. (+37037) 731680, Mob. tel. +370 677 24774, e-mail: renata.ramuckiene@krs.lt
	3. Ukrainiečiai vaikų tėvai bus įtraukti ir padės vaikams mokytis ir pritapti. Koordinuos švietimo įstaigos Vaiko gerovės komisija. Konsultacijas teiks Renata Valaitytė-Ramuckienė, Kultūros, švietimo ir sporto skyriaus vyriausioji specialistė, Tel. (+37037) 731680, Mob. tel. +370 677 24774, e-mail: renata.ramuckiene@krs.lt,
	4. Pagalbai Tikslines lėšas skirs ŠMSM.
9. Siūloma švietimo įstaigose įdarbinti Ukrainos pabėgėlius:
	1. turinčius pedagoginį išsilavinimą įdarbinti mokytojais pagal ŠMSM rengiamą tvarką,
	2. turinčius pedagoginį išsilavinimą įdarbinti mokytojo padėjėjais, teikiančiais švietimo pagalbą kultūrinei integracijai. Bus reikalingas Kauno rajono savivaldybės tarybos sprendimas dėl papildomų mokytojų padėjėjų etatų švietimo įstaigose iš Kauno rajono savivaldybės biudžeto lėšų.
	3. Atskirais atvejais galima įdarbinti ir neturinčius pedagoginio išsilavinimo asmenis mokytojo padėjėjais, teikiančiais švietimo pagalbą kultūrinei integracijai. Bus reikalingas Kauno rajono savivaldybės tarybos sprendimas dėl papildomų mokytojų padėjėjų etatų švietimo įstaigose iš Kauno rajono savivaldybės biudžeto lėšų.
	4. Įdarbinimo klausimus spręs speciali Kauno rajono Kultūros, švietimo ir sporto skyriaus darbo grupė:
		1. Kontaktinis asmuo vedėjo pavaduotoja (ugdymui) Jolanta Jankauskienė tel. (+370 37) 79 95 55, mob. +370 652 90 379, e-mail: jolanta.jankauskiene@krs.lt,
		2. Pirmininkė Jolanta Jankauskienė, nariai: Roma Šumskienė, Morta Poderienė.
10. Visus ukrainiečių vaikų priėmimo klausimus koordinuojantis asmuo Kauno rajono Kultūros, švietimo ir sporto skyriui. vedėjo pavaduotoja (ugdymui) Jolanta Jankauskienė tel. (+370 37) 79 95 55, mob. +370 652 90 379, e-mail: jolanta.jankauskiene@krs.lt. Užregistruota ŠMSM, pateikti visi kontaktiniai duomenys.
11. Rekomenduojame informaciją viešinti Kauno rajono visose informavimo ir žiniasklaidos priemonėse, ugdymo įstaigų svetainėse ir socialiniuose tinkluose.